# TEHNOSÜSTEEMIDE HOOLDUSLEPING

Toompea 8, (viimane allkirjastamise kuupäev)

**Kaitseliit**, registrikood 74000725, asukohaga Toompea 8, 10142 Tallinn, Margit PETERSON isikus, kes tegutseb Kaitseliidu keskjuhatuse 28.01.2021 otsusega nr K-0-1/21/2261PR kinnitatud „Kaitseliidu hanke- ja lepingute sõlmimise korra“ § 6 lg 4 alusel, edaspidi nimetatud **Tellija** ühelt poolt ja

**Hooldusmeister OÜ**, registrikood 12331216, asukoht Läike tee 1, Peetri alevik, Rae vald, 75312 Harju maakond, keda esindab tegevjuht Igor Tihhejev, edaspidi nimetatud **Täitja** keda koos nimetatakse lepingus **Pool** või **Pooled**, sõlmisid käsunduslepingu (edaspidi **Leping**) alljärgnevatel tingimustel:

# 1. LEPINGU OBJEKT

1.1. Pooled juhinduvad omavaheliste suhete reguleerimisel Lepingust ning Lepinguga sätestamata juhtudel Eesti Vabariigi seadusandlusest ning muudest õigusaktidest.

1.2. Poolte õiguste ning kohustuste aluseks on Leping, Poolte poolt pärast Lepingu sõlmimist allakirjutatud Lepingu täiendavad kokkulepped ning muud Lepingu dokumendid vastavalt Lepingus toodud pädevusjärjekorrale.

1.3. Pooled on oma majandustegevuses iseseisvad, kusjuures kumbki Pool ei vastuta teise Poole poolt endale seoses Lepingu objektiga kolmandate isikute ees võetud kohustuste kohase täitmise eest.

1.4. Lepingu objektiks on, **Kaitseliidu Põhja ringkonna haldusalas paiknevates hoonetes ja territooriumitel, aadressidel Narva mnt 81, Trapi tee 1, ja Plangu tn 4 / Plangu tn 5, Toompea 8** (edaspidi **Objekt**) asuvate tehnosüsteemide ning seadmete hooldusteenuse ostmine.

# 2. LEPINGU DOKUMENDID

2.1. Lepingu dokumendid hõlmavad kõiki teenuste ettevalmistamiseks, korraldamiseks ja osutamiseks vajalikke dokumente. Lepingu dokumendid täiendavad üksteist.

2.2. Juhul, kui pooled ei ole teisiti kokku leppinud, on Lepingu dokumentideks alljärgnevad dokumendid nende pädevusjärjekorras, alustades kõrgemal tasemel olevast dokumendist:

2.2.1. Lepingu muudatused, mis on allkirjastatud pärast Lepingu sõlmimist,

2.2.2. Lepingu eritingimused koos lisadega,

1. **TÄITJA ÕIGUSED JA KOHUSTUSED** – **Täitja kohustused:**
	1. Täitja on kohustatud osutama Tellijale Lepingus ja selle lisas kirjeldatud Teenuseid vastavalt Lepinguga sätestatud tingimustele ja korrale.
	2. Täitja on kohustatud Lepingus sätestatud Teenuse osutamisel tegutsema Tellijale lojaalselt ja ülesande laadist tuleneva vajaliku hoolsusega.
	3. Täitja on kohustatud Lepingus sätestatud Teenuse osutamisel tegutsema vastavalt oma teadmistele ja võimetele Tellija jaoks parima kasuga ning ära hoidma kahju tekkimise Tellija varale.
	4. Täitja on kohustatud säilitama, süstematiseerima ja arhiveerima osutatavate Teenustega seotud dokumentatsiooni ning Lepingu lõppemisel andma selle üle Tellijale.
	5. Täitja on kohustatud määrama lepinguliste kohustuste täitmiseks ja korraldamiseks objektile ametisse vastutavad isikud.
	6. Täitja on kohustatud kinni pidama kehtivatest ohutusnõuetest, ehitusnormidest, Eesti standardist EVS 807:2016 komplekstegevus kood 200 ja hooldusjuhenditest.
	7. Täitja on kohustatud tagama Teenuse osutamisel ja korraldamisel vajaliku kvalifikatsiooniga tööjõu ning kvaliteetsete materjalide ja toodete kasutamise.
	8. Täitja kohustub viivitamatult, kuid mitte hiljem kui 2 (kahe) tööpäeva jooksul alates vastavate asjaolude ilmnemisest kirjalikult informeerima Tellijat selliste asjaolude ilmnemisest, millised võivad takistada Lepinguga kokkulepitud Teenuse osutamist, sealhulgas Tellijalt saadud informatsiooni, lähteandmete, dokumentide vms. puudulikkusest.
	9. Täitja on kohustatud andma Tellijale aru Teenuse osutamise käigust, võimaldama Tellijal igal ajal teostada kontrolli osutatava Teenuse mahu ja kvaliteedi üle.
	10. Täitja on kohustatud kõrvaldama omal süül tekkinud ebakvaliteetse töö tulemuse Tellija esimesel nõudmisel, alustades töödega mitte hiljem kui 24 h jooksul Tellija pretensioonist.
	11. Täitja on kohustatud kooskõlastama Tellijaga Teenuse osutamiseks tehnilised lahendused.
	12. Täitja on kohustatud järgima Lepingu punktis 1.4 sätestatud objektidel kehtivaid sisekorra-, läbipääsu- ja julgeolekueeskirju.
	13. Täitja on kohustatud edastama Tellijale lepingu täitmisel osalevate töötajate nimed ja isikukoodid. Lepingu täitmisel osalevad töötajad peavad vastama alljärgnevatele tingimustele:

3.13.1.Töötajad peavad olema Eesti Vabariigi kodanikud või omama Eestis kehtivat alalist elamisluba;

* + 1. Töötajatel ei tohi olla kehtivat kriminaalkaristust;
		2. Töötajatel peab olema Töövõtjaga kehtiv tööleping.
	1. Täitja on kohustatud esitama punktis 3.13 esitatud kriteeriumitele vastava isikute nimekirja hiljemalt üks nädal enne nende objektile tööle asumist.
	2. Keeleseaduse §10 lõige 2 alusel on Kaitseliidu asjaajamis-, teenistus- ja käskluskeel eesti keel. Töövõtja on kohustatud tagama, et Lepingu täitmisel osalevad isikud on võimelised aru saama eestikeelsetest juhistest.
	3. Täitjal ei ole Tellija esindajana muid õigusi ja volitusi, kui on Lepingus otseselt ette nähtud või on vajalik Lepingu täitmiseks, muuhulgas ei ole Täitjal õigust Tellija nimel teha tehinguid või võtta Tellija nimel rahalisi kohustusi.

**Täitja õigused:**

* 1. Täitjal on õigus saada Lepingu kohaselt osutatud Teenuse eest Tellijalt tasu vastavalt Lepingus sätestatud tingimustele ja korrale.
	2. Täitjal on õigus teha Tellijale ettepanekuid Teenuse paremaks osutamiseks, esitades selle kohta omapoolsed põhjendused.
	3. Täitjal on õigus nõuda Tellijalt Teenuse osutamisega seotud oluliste põhimõtteliste küsimuste otsustamist, millise nõude kohustub Tellija täitma 5

(viie) tööpäeva jooksul arvates selle kohta kirjaliku teate saamisest.

# 4. TELLIJA ÕIGUSED JA KOHUSTUSED

**Tellija kohustused:**

4.13. Tellija on kohustatud tasuma Täitjale tema poolt Lepingus sätestatud nõuete kohaselt osutatud Teenuste eest vastavalt Lepingus sätestatud tingimustele ja korrale.

4.14. Tellija on kohustatud esitama Täitjale kõik Teenuse osutamiseks vajalikud lähteandmed ja dokumendid 1 eksemplaris 5 (viie) tööpäeva jooksul arvates selle kohta kirjaliku teate saamisest. Juhul, kui andmete esitamine hilineb, on Täitjal õigus sellega seotud Teenuse teostamise pikendusele sama arvu päevade võrra.

4.15. Tellija on kohustatud edastama Täitjale kogu informatsiooni, mis Tellija arvates võib aidata kaasa Teenuse osutamisele kokkulepitud tingimustel ja parima lõpptulemuse saavutamisele.

4.16. Tellija on kohustatud tagama juurdepääsu Lepingu punktis 1.4 sätestatud objektile vastavalt Täitja poolt kirjalikult esitatud töötajate nimekirjale ning arvestades objektide julgeoleku tagamiseks kehtestatud eeskirju ja nõudeid.

4.17. Tellija on kohustatud tagama Teenuse osutamiseks tasuta elektri, sooja ja külma vee kasutamise võimaluse.

4.18. Tellija on kohustatud tagama Tellijast sõltuvate kõikide Teenuse osutamise käigus üleskerkivate küsimuste ja probleemide lahendamise 5 (viie) tööpäeva jooksul arvates selle kohta kirjaliku teate saamisest. Juhul kui üleskerkinud küsimust või probleemi ei ole põhjendatult või Tellijast olenematutel asjaoludel võimalik ülalmärgitud tähtaja jooksul lahendada, teatab Tellija sellest koheselt Täitjale.

4.19. Tellija on kohustatud viivitamatult, kuid mitte hiljem kui kolme (3) tööpäeva jooksul informeerima Täitjat asjaolude ilmnemisest, mis võivad takistada Lepinguga kokkulepitud Teenuse osutamist.

**Tellija õigused:**

4.20. Tellijal on õigus nõuda Täitjalt Lepingus sätestatud nõuetest ja tähtaegadest kinnipidamist ning fikseerida kontrolli tulemused.

4.21. Tellijal on õigus nõuda Täitjalt leppetrahvi 0,15% Lepingu kohaselt Täitjale igakuiselt makstavast tasust iga tähtajalise Teenuse osutamise viivitatud kalendripäeva eest.

4.22. Juhul, kui osutatud Teenus ei vasta Lepingu tingimustele, on Tellijal õigus vähendada igakuist Lepingu tasu 5% võrra. Leppetrahvi maksmine ei vabasta kohustuse täitmisest.

4.23. Tellijal on õigus tasaarveldada Täitjale maksmisele kuuluvast tasust Lepingust tulenevaid ja Tellija poolt rakendatud leppetrahve ning tekitatud kahjusid.

4.24. Tellijal on õigus 5(viie) tööpäeva jooksul arvates arve esitamisest aktsepteerida või kirjalikult põhjendatud viisil keelduda arve tasumisest.

# 5. LEPINGU HIND, ARVELDUSED

5.1. Tellija kohustub tasuma Täitjale Lepingu alusel osutatava Teenuse eest **9 728.04 EUR** (**Üheksa tuhat seitsesada kakskümmend kaheksa** **eurot ja neli senti**), mis jaguneb võrdsetes osades 12- le kuule. Ühes kalendrikuus kohustub Tellija tasuma **810.67 EUR** ( **kaheksasada** **kümme eurot ja kuuskümmend seitse senti**):

5.2. Kõikidele Lepingus nimetatud teenuste hindadele lisandub käibemaks.

5.3. Teenuse maksumuses mittesisalduvate kulutuste eest tasub Tellija Täitjale lisatööde akti alusel.

5.4. Tellija tasub Täitjale Teenuse osutamise eest vastavalt esitatud aktidele ja arvetele.

5.5. Lepingu punktis 1.4. sätestatud Teenuse osutamisel tasub Tellija Täitjale eelmisel kuul osutatud Teenuse eest 21 (kahekümne ühe) kalendripäeva jooksul arve esitamisest.

5.6. Lisatööde puhul on arve tasumise aluseks igal üksikul juhul osutatud Teenuse üleandmise–vastuvõtmise akt, mis edastatakse, Tellija poolsele, objekti vastutavale meiliaadressile.

5.7. Täitja esitab arve elektrooniliselt e-arvena e-arvete operaatori vahendusel.

5.8. E-arve fail peab vastama Eesti e-arve standardile [(http://www.pangaliit.ee/et/arveldused/e-arve)](http://www.pangaliit.ee/et/arveldused/e-arve).

 5.9. Täitja esitab arvel p 5.1 toodud maksumused.

5.10. Tasumisega viivitamisel on Täitjal õigus nõuda Tellijalt viivist 0,15% viivitatud summast iga viivitatud päeva eest. Viivise suuruse arvestab Täitja ja märgib selle järgnevas arves või saadab selle kohta Tellijale kirjaliku viivisnõude või eraldi arve hiljemalt 15 tööpäeva jooksul viivitusest teada saamisest. Hilisemaid pretensioone Tellija ei arvesta.

# 6. LEPINGU TÄHTAEG

6.1 Lepingu algus on **01.04.2024**.

6.2 Leping kehtib **kuni 31.03.2025**, või kuni Poolte kohustused on mõlemapoolselt täielikult ja nõuetekohaselt täidetud.

# 7. TEENUSE KVALITEET

7.1. Teenuse kvaliteet peab vastama Poolte vahel kokku lepitud tasemele ja tagama Tellija poolt esitatud kvaliteedinõuete järgimise.

7.2. Teenuse kontroll toimub Tellija ja Täitja esindajate poolt ühiselt kokku lepitud ajal, lähtudes põhimõttest, et seda kontrollitakse võimalikult vahetult pärast Teenuse osutamist.

7.3. Tehnosüsteemide ja eriseadmete hooldustööde kvaliteedi hindamiseks ning teostatud tööde üleandmiseks ja vastuvõtmiseks seatakse sisse „Hoolduspäevik”.

7.4. „Hoolduspäevikusse“ tehakse vastavalt vajadusele alljärgnevad kanded: tööde üleandmise ja vastuvõtmise kuupäev, kontrollitava või üleantava töö sisu, kontrollitava või üleantava töö puudused (lahtikirjutatult), puuduste likvideerimise tähtaeg, märkused, üleandja nimi ja allkiri ning vastuvõtja nimi ja allkiri.

7.5. Kui hooldustööde vastuvõtmisel on Tellijal pretensioone kokkulepitud tööde kvaliteedi kohta, teeb ta Hoolduspäevikusse ettepaneku teostamata või ebakvaliteetselt teostatud tööde parandamiseks vastavalt lepingu punktis 3.10 sätestatud tähtajale. Juhul, kui Täitja ei kõrvalda puudusi nimetatud tähtajaks, on Tellijal õigus nõuda leppetrahvi ja tekitatud kahju hüvitamist.

7.6. Pooltel on õigus kvaliteedi hindamise juures kasutada sõltumatuid eksperte.

# 8. LEPINGU MUUTMINE JA ÜLESÜTLEMINE

8.1. Lepingut võib muuta või täiendada ainult Poolte kirjalikul kokkuleppel, mis allkirjastatakse Poolte või Poolte volitatud esindajate poolt. Pooltel ei ole õigust taotleda Lepingu muutmist, mis on põhjustatud Poole enda kohustuste mittetäitmisest või mittenõuetekohasest täitmisest.

8.2. Lepingut muuta sooviv Pool esitab muudatusettepanekud teisele Poolele kirjalikult. Pool on kohustatud nimetatud ettepaneku läbi vaatama ja ettepaneku esitanud Poolele kirjalikult vastama hiljemalt 14 (neljateistkümne) kalendripäeva jooksul arvates ettepaneku saamisest.

8.3. Seadusandluse või muude õigusaktide muutmisest tulenev vastuolu mõne Lepingu sättega ei mõjuta ülejäänud Lepingu kehtivust. Lepingupooled kohustuvad vastastikusel kokkuleppel asendama kehtetu sätte uue seadusliku sättega.

8.4. Täitjal on õigus Leping ühepoolselt etteteatamis tähtajata üles öelda kui:

8.4.1. Tellija viivitab Lepingust tulenevate maksete tasumisega Täitjale üle 30 (kolmekümne) kalendripäeva,

8.4.2. Tellija ei täida Lepingust tulenevaid olulisi kohustusi ega kõrvalda rikkumist Täitja nõudmisel mõistliku tähtaja jooksul, mis ei või olla lühem kui 7 (seitse) kalendripäeva.

8.5. Juhul kui Täitja taganeb või ütleb Lepingu üles temast endast tulenevatel põhjustel võib Tellija nõuda Lepingu ennetähtaegse lõpetamisega tekitatud kahjude hüvitamiseks leppetrahvi, mille suuruseks on 3 (kolme) kuu teenuse maksumus.

8.6. Tellijal on õigus Leping ühepoolselt üles öelda igal ajal etteteatamisega 30 (kolmkümmend) kalendripäeva. Kui Tellija on Lepingu üles öelnud, on Täitjal õigus nõuda kokkulepitud tasu, millest on maha arvatud see, mille ta Lepingu üles ütlemise tõttu kokku hoidis või mille ta oma tööjõu teistsuguse kasutamisega omandas või oleks võinud mõistlikult omandada.

8.7. Tellijal on õigus Lepingust taganeda ja tekitatud kahjude hüvitamist nõuda juhul, kui Täitja ei asu Lepingut täitma hiljemalt 5 (viie) tööpäeva jooksul Lepingu jõustumisest.

8.8. Juhul, kui Täitja ei kõrvalda Teenuse osutamises esinevaid puudusi ettenähtud tähtajaks või kõrvaldab nii, et Teenus ei vasta endiselt lepingutingimustele, on Täitjal õigus Leping ülesse öelda ja nõuda kõigi kahjude (sh. uue teenuse osutaja leidmisega seonduvate kulude) hüvitamist.

8.9. Täitja poolt oluliste lepingutingimuste (VÕS § 116 lg 2) rikkumise tõttu Lepingu ülesütlemise korral ei ole Tellija kohustatud tasuma kokkulepitud tasu.

# 9. VASTUTUS

9.1. Pooled kannavad varalist vastutust Lepingu mittetäitmisega või mittekohase täitmisega teisele Poolele tekitatud kahjude eest Eesti Vabariigi seadustes ja Lepingus sätestatud alustel ja korras.

9.2. Täitja on vastutav Tellijale tekitatud otsese varalise kahju eest, mille on põhjustanud Täitja süüline ja õigusvastane tegevus või tegevusetus.

9.3. Täitja on kohustatud kindlustama oma tegevuse ametialase tsiviilvastutuskindlustusega ja esitama Tellijale vastava kindlustuspoliisi. Täitja kohustub hoidma tsiviilvastutuskindlustus kehtivana kogu Lepingu kehtivuse perioodi jooksul.

9.4. Pooled kohustuvad teineteist informeerima inimeste elu ja tervist ning nendes paiknevat vara ohustavatest tehnilistest riketest või muudest arvatavatest ohtudest.

9.5. Kumbki pool ei anna Lepingust tulenevaid õigusi ja kohustusi üle kolmandale isikule ilma teise poole kirjaliku nõusolekuta. Täitja võib kolmandaid isikuid kasutada üksnes Tellija eelneval kirjalikul nõusolekul, selle nõude rikkumisel ei ole Tellija kohustatud Täitja isikut objektile lubama ning Täitja loetakse Teenusega viivituses olevaks. Täitja vastutab Tellija Teenuse kvaliteedi ja nõuetekohase täitmise eest.

9.6. Lepingus sätestatud kohustused täidetakse Lepingus fikseeritud tähtaja jooksul, juhul kui Lepingus sellist tähtaega sätestatud ei ole, siis hiljemalt 7 (seitsme) kalendripäeva jooksul arvates teise lepingupoole poolt vastavasisulise nõude esitamisest.

9.7. Pool loetakse vastutavaks Lepingu rikkumise eest, kui Lepingu rikkumise eest vastutab Poole esindaja (juhatuse või seda asendava organi liige või muu tema poolt esindatav isik) või muu isik, keda Pool kasutas oma kohustuste täitmiseks, sealhulgas töötaja, teenistuja, käsundatu või muu isik, kellele Pool usaldas Lepingu või selle osa täitmist.

9.8. Pool loetakse mistahes asjaolust teadlikuks või seda ette näinuks või olukorras olevaks, kus ta pidi seda teadma või ette nägema, kui asjaolust teadis või seda nägi ette või pidi sellest teadma või seda ette nägema mistahes Lepingus nimetatud isik, kelle eest Pool vastutab.

# 10. VÄÄRAMATU JÕUD

10.1. Pool ei kanna vastutust Lepingu rikkumise eest juhul, kui kohustuste täitmine on põhjustatud ettenägematutest või Poole tegevusest mitteolenevatest asjaoludest, st. vääramatust jõust (loodusõnnetused, maavärisemine, üleujutused, torm, tulekahju, sõjategevus, massirahutused, võimu- ja valitsusorganite tegevus, riigi- ja kohalike omavalitsuste poolt õigusaktide muutmine, pankade tegevus või moratoorium jne).

10.2. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

10.3. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks oli vääramatu jõud. Vääramatu jõud muudab Lepingus toodud tähtaegu perioodi võrra, mille jooksul vääramatu jõu tegurid takistavad Lepingu täitmist.

10.4. Pool, kes rikub kohustust vääramatu jõu asjaolude tõttu, peab vääramatu jõu asjaoludest ja nende mõjust viivitamatult teatama teisele Poolele pärast seda, kui Pool sai teada või pidi teada saama vääramatu jõu asjaoludest. Poolel on kohustus võtta tarvitusele kõik võimalikud abinõud vääramatu jõu asjaolude ning nende tagajärjel tekitatava kahju vältimiseks või mõju vähendamiseks. Pool on kohustatud jätkama oma lepinguliste kohustuste täitmist niipea, kui vääramatu jõu tegurid on kõrvaldatud.

10.5. Juhul kui loetletud asjaolud kestavad kauem kui 30 (kolmkümmend) kalendripäeva, on Pooltel õigus Leping ühepoolselt lõpetada teatades sellest kirjalikult teisele poolele 3 (kolm) tööpäeva ette.

# 11. INFORMATSIOON

11.1. Lepingupool kohustub teist Poolt informeerima kõikidest olulistest asjaoludest, mis võivad mõjutada või takistada Lepingus sätestatud kohustuste täitmist või õiguste realiseerimist.

11.2. Teated ja muu informatsioon peavad olema esitatud eesti keeles.

11.3. Kõik Lepingu täitmisega või Lepingust tulenevate vaidlustega seotud teated ja informatsioon loetakse ametlikult ja kooskõlas Lepinguga esitatuks, kui need teated on Poolele edastatud faksi teel, kirja teel või antud teisele Poolele üle allkirja vastu Lepingus toodud või Poole poolt pärast Lepingu sõlmimist kirjalikult teatatud aadressil või faksinumbril. Faksiga teate edastamise aeg on tuvastatud faksimasinal fikseeritud teate edastamise ajaga.

11.4. Informatsiooni vahetus Poolte vahel toimub Lepingus sätestatud kontaktandmetel.

11.5. Kõik muudatused Lepingus nimetatud andmetes peavad olema teisele Poolele teatatud ette vähemalt 3 (kolme) tööpäeva jooksul nende muudatuste tegemisest arvates. Ühe Poole poolt käesoleva sätte rikkumisel käsitletakse teise Poole saadetud teadet Lepingus fikseeritud aadressile või faksile kohasel viisil saadetud teatena.

# 12. VAIDLUSTE LAHENDAMINE

12.1. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel.

12.2. Juhul kui läbirääkimiste teel ei õnnestu kokkulepet saavutada, siis lahendatakse vaidlus Eesti Vabariigi seadusandlusega ettenähtud korras Harju Maakohtus. Lepingu sisule kohaldatakse Eesti Vabariigi seadusandlust.

12.3. Lepingu tõlgendamisel tuleb lähtuda Poolte ühisest tegelikust tahtest, isegi kui see erineb sõnade tavapärasest tähendusest. Lepingu tõlgendamise aluseks ei või olla ebaõige tähistus ega väljendusviis, mida Pooled kasutasid eksimuse tõttu. Juhul kui Poolte ühist tegelikku tahet ei õnnestu kindlaks teha, tuleb Lepingut tõlgendada nii, nagu teise Poolega samasugune mõistlik isik pidi Lepingut samadel asjaoludel mõistma.

12.4. Lepingu tingimust tuleb tõlgendada koos teiste Lepingu tingimustega, andes igaühele neist tähenduse, mis lähtub Lepingu kui terviku tähendusest. Lepingu tingimuste tõlgendamisel eelistatakse tõlgendust, mis muudab Lepingu tingimuse seaduslikuks või kehtivaks. Kahtluse korral tuleb väljendeid, millel võib olla rohkem kui üks tähendus, mõista viisil, mis sobib kõige rohkem Lepingu olemuse ja eesmärgiga.

12.5. Lepingu kehtivust ei mõjuta asjaolu, et Pooled ei ole teadlikult või tegelikult kokku leppinud tingimustes, mis on nende õiguste ja kohustuste määramiseks oluline, kui võib eeldada, et Leping oleks sõlmitud ka ilma selles tingimuses kokku leppimata. Sellisel juhul kohaldatakse tingimust, mis on antud asjaolusid arvestades mõistlik, lähtudes Poolte tahtest, Lepingu olemusest ja eesmärgist ning heast usust.

# 13. POOLTE ESINDAJAD

13.1. Tellija esindajad:

13.1.1. Lepingu täitmist käsitlevates küsimustes: **Margit Peterson**, Kinnisvaraosakonna korrashoiujaoskonna juhataja-korrashoiujuht, e-post: margit.peterson@kaitseliit.ee , mob. +372 53608550;

13.1.2. Objektidega seonduvates küsimustes: **Jaan Varter**, Kinnisvaraosakonna korrashoiujaoskonna haldusjuht, e-post: jaan.varter@kaitseliit.ee , mob. +372 53744930.

13.1.3. Objektiga Toompea 8 seonduvates küsimustes: **Guido Vinnal**, Kinnisvaraosakonna korrashoiujaoskonna haldur, e-post: guido.vinnal@kaitseliit.ee , mob. +372 5032235.

13.2. Täitja esindajad:

13.2.1. Lepingu täitmist käsitlevates küsimustes: **Igor Tihhejev**, Hooldusmeister OÜ tegevjuht, e-post: igor.tihhejev@hooldusmeister.ee , mob.+372 5146720;

13.2.2. Objektiga seonduvates küsimustes: küte, torutööd, gaas, ventilatsioonid, kuivatid, soojuspumbad, **Artjom Šipilov**, e-post: artjom.shipilov@hooldusmeister.ee , mob +372 53021674;

13.2.3. Objektiga seonduvates küsimustes: elekter, generaatorid: **Avo Tamm**, e-post: avo.tamm@hooldusmeister.ee , mob +372 53488690.

# 14. KONFIDENTSIAALSUS

14.1. Lepingut, selle sisu ja täitmist puudutav informatsioon on konfidentsiaalne ega kuulu Poolte poolt avaldamisele kolmandatele isikutele (sh. ajakirjandusele). Nimetatud andmeid võib avaldada vaid teise Poole eelneval kirjalikul nõusolekul või otseselt Eesti Vabariigi seadusandlusest tulenevatel juhtudel.

14.2. Samuti kohustuvad Pooled hoidma konfidentsiaalsena teiselt Poolelt Lepingu alusel saadud informatsiooni ning mitte seda avaldama kolmandatele isikutele (sh. ajakirjandusele). Pooled kohustuvad mitte kasutama teiselt Poolelt Lepingu alusel saadud informatsiooni pahauskselt enda huvides.

14.3. Informatsiooni avaldamisel otseselt Eesti Vabariigi seadusandlusest tulenevatel juhtudel on Pool kohustatud sellest eelnevalt teist Poolt informeerima.

14.4. Konfidentsiaalsuse nõue kehtib tähtajatult ning ei ole seatud sõltuvusse Lepingu kehtivusest.

14.5. Lepingus sätestatud konfidentsiaalsuse nõue ei laiene informatsiooni avaldamisele Poolte audiitoritele, advokaatidele ja krediidi- ning finantseerimisasutustele tingimusel, et ka nemad täidavad konfidentsiaalsuskohustust.

# 15. MUUD SÄTTED

15.1. Leping tühistab kõik Poolte vahel sõlmitud varasemad suulised ja kirjalikud kokkulepped.

15.2. Pooled kinnitavad, et Leping vastab Poolte tegelikule tahtele. Pooled kinnitavad, et on Lepingu hoolikalt läbi lugenud ning et kõik Lepingu sätted ja tingimused on üheselt arusaadavad ja mõistetavad.

15.3. Pooled kinnitavad, et neil on kõik seadustest ja teistest õigusaktidest tulenevad volitused, nõusolekud ja heakskiidud Lepingu sõlmimiseks ja Lepingust tulenevate kohustuste täitmiseks.

15.4. Pooled kinnitavad, et Lepingu sõlmimisega ei ole nad rikkunud ühtegi enda suhtes kehtiva seaduse, õigusakti või põhikirja sätet ega ühtegi varem sõlmitud lepingust või kokkuleppest tulenevat kohustust.

15.5. Lepingust toodud oluliste andmete (nimi, aadress, telefon, registrikood, kontaktisikud) muutumisel on pool, kelle andmed muutuvad, kohustatud sellest teisele poolele teatama kirjalikult 3 (kolme) tööpäeva jooksul alates andmete muutumise päevast.

15.6. Leping on koostatud eesti keeles ning allkirjastatud digitaalselt.

**16. POOLTE REKVISIIDID:**

# Tellija Täitja

Margit Peterson Igor Tihhejev

margit.peterson@kaitseliit.ee igor.tihhejev@hooldusmeister.ee

+372 53608550 +372 5146720